stanford-oval/wikipedia huggingface dataset:
อำเภอสูงเม่น
ประวัติ

อำเภอสูงเม่นตั้งอยู่ที่บ้านสูงเม่น ท้องที่ลำน้ำแม่พวก ต่อมาได้เปลี่ยนชื่อเป็น  อำเภอแม่พวก ตามลำน้ำที่ตั้งในปี พ.ศ. 2445 ต่อมาเมื่อ พ.ศ. 2460 ทางราชการได้เปลี่ยนชื่อจากอำเภอแม่พวกเป็น อำเภอสูงเม่น
คำว่า "สูงเม่น" ไม่ปรากฏว่ามีผู้ใดจัดทำประวัติไว้เป็นหลักฐาน เพียงแต่ได้รับทราบจากคำบอกเล่าจากบุคคลที่รู้บอกว่า สถานที่ตั้งวัดสูงเม่นเดิมเป็นป่าพงไพรหนาแน่น เป็นที่ชุมนุมของสัตว์ชนิดหนึ่ง คือ เม่น ได้มาชุมนุมอาศัยอยู่ ต่อมาบ้านเมืองได้เจริญขึ้น ป่าแห่งนี้ได้ถูกแผ้วถาง ราษฎรได้ใช้เป็นสถานที่อยู่อาศัยรวมกันเป็นหมู่บ้านพร้อมกับได้สร้างวัดขึ้นชื่อวัดสูงเม่น ด้วยเหตุดังกล่าวทางราชการจึงได้เปลี่ยนชื่อจากอำเภอแม่พวกเป็นอำเภอสูงเม่น แต่คำว่า "สูงเม่น" เป็นการเพี้ยนเสียงและรูปอักษรทางภาษาไทยกลางที่เขียนขึ้นมาตามความเข้าใจผิดของทางราชการในสมัยนั้น ซึ่งถ้าเขียนตามหลักการอ่านการเขียนและความหมายทางภาษาล้านนาแล้ว สูงเม่นจะต้องสะกดเป็น "สุ่งเหม้น" โดยคำว่า "สุ่ง" แปลว่ารู และ "เหม้น"  แปลว่าตัวเม่น
วันที่ 22 มีนาคม 2445 เปลี่ยนแปลงชื่ออำเภอสูงเม่น จังหวัดแพร่ เป็น อำเภอแม่พวก
วันที่ 29 เมษายน 2460 เปลี่ยนแปลงชื่ออำเภอแม่พวก จังหวัดแพร่ เป็น อำเภอสูงเม่น
วันที่ 10 มิถุนายน 2490 ตั้งตำบลบ้านกวาง แยกออกจากตำบลบ้านเหล่า ตั้งตำบลสบสาย แยกออกจากตำบลร่องกาศ ตำบลดอนมูล และตำบลบ้านปง
วันที่ 17 กันยายน 2498 จัดตั้งสุขาภิบาลสูงเม่น ในท้องที่บางส่วนของตำบลสูงเม่น
วันที่ 21 กุมภาพันธ์ 2499 เปลี่ยนแปลงเขตอำเภอลอง กับอำเภอสูงเม่น โดยโอนพื้นที่หมู่ 15 (ในขณะนั้น) ของตำบลห้วยอ้อ อำเภอลอง ไปขึ้นกับตำบลเด่นชัย อำเภอสูงเม่น
วันที่ 15 ตุลาคม 2499 จัดตั้งสุขาภิบาลเด่นชัย ในท้องที่บางส่วนของตำบลเด่นชัย
วันที่ 5 กุมภาพันธ์ 2506 แยกพื้นที่ตำบลเด่นชัย และตำบลแม่จั๊วะ อำเภอสูงเม่น ไปตั้งเป็น กิ่งอำเภอเด่นชัย ขึ้นกับอำเภอสูงเม่น
วันที่ 27 กรกฎาคม 2508 ยกฐานะกิ่งอำเภอเด่นชัย อำเภอสูงเม่น เป็น อำเภอเด่นชัย
วันที่ 2 กรกฎาคม 2530 เปลี่ยนแปลงเขตสุขาภิบาลสูงเม่น เพื่อความเหมาะสมในการบริหารกิจการ และการทะนุบำรุงท้องถิ่น
วันที่ 9 มกราคม 2539 ตั้งตำบลพระหลวง แยกออกจากตำบลดอนมูล
วันที่ 25 พฤษภาคม 2542 ยกฐานะสุขาภิบาลสูงเม่น เป็นเทศบาลตำบลสูงเม่น ด้วยผลของกฎหมาย
การแบ่งเขตการปกครอง > การปกครองส่วนภูมิภาค

อำเภอสูงเม่นแบ่งพื้นที่การปกครองออกเป็น 12 ตำบล 110 หมู่บ้าน ได้แก่
| ที่ | ชื่อตำบล | ตัวเมือง | อักษรโรมัน | จำนวนหมู่บ้าน | จำนวนหลังคาเรือน | จำนวนประชากร |
| --- | --- | --- | --- | --- | --- | --- |
| 1. | สูงเม่น |  | Sung Men | 10 | 2,716 | 8,046 |
| 2. | น้ำชำ |  | Nam Cham | 15 | 3,326 | 9,959 |
| 3. | หัวฝาย |  | Hua Fai | 13 | 3,378 | 10,106 |
| 4. | ดอนมูล |  | Don Mun | 10 | 2,783 | 7,537 |
| 5. | บ้านเหล่า |  | Ban Lao | 9 | 1,974 | 5,521 |
| 6. | บ้านกวาง |  | Ban Kwang | 6 | 1,133 | 3,294 |
| 7. | บ้านปง |  | Ban Pong | 6 | 1,596 | 5,080 |
| 8. | บ้านกาศ |  | Ban Kat | 7 | 1,129 | 3,197 |
| 9. | ร่องกาศ |  | Rong Kat | 11 | 2,619 | 7,367 |
| 10. | สบสาย |  | Sop Sai | 6 | 1,167 | 3,803 |
| 11. | เวียงทอง |  | Wiang Thong | 12 | 3,656 | 10,003 |
| 12. | พระหลวง |  | Phra Luang | 5 | 1,402 | 4,004 |
การแบ่งเขตการปกครอง > การปกครองส่วนท้องถิ่น

ท้องที่อำเภอสูงเม่นประกอบด้วยองค์กรปกครองส่วนท้องถิ่น 13 แห่ง ได้แก่
เทศบาลตำบลสูงเม่น ครอบคลุมพื้นที่บางส่วนของตำบลสูงเม่น
องค์การบริหารส่วนตำบลสูงเม่น ครอบคลุมพื้นที่ตำบลสูงเม่น (เฉพาะนอกเขตเทศบาลตำบลสูงเม่น)
องค์การบริหารส่วนตำบลน้ำชำ ครอบคลุมพื้นที่ตำบลน้ำชำทั้งตำบล
องค์การบริหารส่วนตำบลหัวฝาย ครอบคลุมพื้นที่ตำบลหัวฝายทั้งตำบล
องค์การบริหารส่วนตำบลดอนมูล ครอบคลุมพื้นที่ตำบลดอนมูลทั้งตำบล
องค์การบริหารส่วนตำบลบ้านเหล่า ครอบคลุมพื้นที่ตำบลบ้านเหล่าทั้งตำบล
องค์การบริหารส่วนตำบลบ้านกวาง ครอบคลุมพื้นที่ตำบลบ้านกวางทั้งตำบล
องค์การบริหารส่วนตำบลบ้านปง ครอบคลุมพื้นที่ตำบลบ้านปงทั้งตำบล
องค์การบริหารส่วนตำบลบ้านกาศ ครอบคลุมพื้นที่ตำบลบ้านกาศทั้งตำบล
องค์การบริหารส่วนตำบลร่องกาศ ครอบคลุมพื้นที่ตำบลร่องกาศทั้งตำบล
องค์การบริหารส่วนตำบลสบสาย ครอบคลุมพื้นที่ตำบลสบสายทั้งตำบล
องค์การบริหารส่วนตำบลเวียงทอง ครอบคลุมพื้นที่ตำบลเวียงทองทั้งตำบล
องค์การบริหารส่วนตำบลพระหลวง ครอบคลุมพื้นที่ตำบลพระหลวงทั้งตำบล
แหล่งข้อมูลอื่น

amphoe.com
ยุทธการที่กังเหลง (ค.ศ. 208)

| ด ค กการทัพเซ็กเพ็ก |
| --- | --- |
 เตียงปัน  เซ็กเพ็ก  อิเหลง  หลู่  หับป๋า  กังเหลง 
| ด ค กความขัดแย้งช่วงอวสานราชวงศ์ฮั่น |
| --- | --- |
 หือฉง  โจรโพกผ้าเหลือง  เลียงจิ๋ว  การสังหารหมู่ขันที  ตั๋งโต๊ะ  (เอ๊งหยง)   เยียงเซีย  เจี้ยเฉียว  ซงหยง  เตียงฮัน  เฟิงชิว  ชีจิ๋ว  กุนจิ๋ว  กังตั๋ง  โจโฉรบเตียวสิ้ว  แห้ฝือ  อี้จิง  อ้วนสุด  กัวต๋อ  พกบ๋อง  แฮเค้า  ภาคเหนือของจีน  (ลิหยง • เงียบกุ๋น • ลำพี้ • เป๊กลงสาน)   กังแฮ  เซ็กเพ็ก  ภาคตะวันตกเฉียงเหนือของจีน  (ตงก๋วน • กิจิ๋ว • โลเสีย •  กิสาน (ค.ศ. 214) • เองเปงก๋วน)   เอ๊กจิ๋ว  ยี่สู (ค.ศ. 213)  หับป๋า  เกงจิ๋ว (ค.ศ. 215)  ปา (ค.ศ. 215-216)  ยี่สู (ค.ศ. 217)  ฮันต๋ง  อ้วนเสีย  เกงจิ๋ว (ค.ศ. 219)  สามก๊ก → 
ยุทธการที่กังเหลง เป็นการสู้รบระหว่างกองทัพพันธมิตรของซุนกวนและเล่าปี่ต่อโจโฉในช่วงปลายราชวงศ์ฮั่นตะวันออกของจีน ยุทธการครั้งนี้เป็นส่วนหนึ่งของยุทธการที่ผาแดง และปะทะกันทันทีหลังจากยุทธการที่อิเหลง
ในขณะที่การสู้รบบริเวณอำเภอเจียงหลิงมีความรุนแรง มีการสู้รบที่รุนแรงน้อยกว่าในเกงจิ๋วตอนใต้ เมื่อไม่สามารถแยกอำเภอเจียงหลิงออกจากเมืองที่สนับสนุนได้ (ยกเว้นเมืองในเอ๊กจิ๋ว ดูรายละเอียดในยุทธการที่อิเหลง (208)) ยุทธการนี้จึงกลายมาเป็นสงครามแบบถ่วงเวลา ซึ่งส่งผลให้ฝ่ายโจโฉได้รับความสูญเสียอย่างมหาศาล หลังจากผ่านไปประมาณหนึ่งปี โจโฉไม่สามารถรับมือกับการสูญเสียนายทหารและยุทโธปกรณ์อย่างต่อเนื่องได้อีกต่อไป ทำให้โจโฉถอนทัพจากเจียงหลิง
ภูมิหลัง

หลังชัยชนะที่ยิ่งใหญ่ในยุทธการที่ผาแดง กองทัพพันธมิตรดำเนินการขั้นต่อไปตามกลยุทธ์ของตนทันทีโดยพยายามเข้ายึดหนานจฺวิ้น (南郡) จากโจโฉด้วยการโดยขับไล่ศัตรูที่กำลังล่าถอยไปที่อำเภอเจียงหลิง
ฟุตบอลชิงถ้วยพระราชทานประเภท ก.

| --- | --- |
ก่อตั้ง: 2459
ยุติ: 2559
ประเทศ:  ไทย
สมาพันธ์: เอเอฟซี
จำนวนทีม: 2 (ตั้งแต่ 2539)
ระดับในพีระมิด: 1 (2459-2538)
ทีมชนะเลิศสุดท้าย: บุรีรัมย์ ยูไนเต็ด (สมัยที่ 4) (2559)
ชนะเลิศมากที่สุด: ทหารอากาศ   (12 สมัย)
ฟุตบอลชิงถ้วยพระราชทานประเภท ก. (อังกฤษ: Kor Royal Cup) หรือชื่อเดิม ถ้วยใหญ่ (เปลี่ยนชื่อในปี พ.ศ. 2505) เป็นการแข่งขันฟุตบอลชิงถ้วยพระราชทานระดับชั้นที่ 1 ของประเทศไทย โดยจัดการแข่งขันครั้งแรกในปี พ.ศ. 2459 พร้อมกับ ฟุตบอลชิงถ้วยพระราชทานประเภท ข. หรือ ถ้วยน้อย โดย สโมสรกรมมหรสพ ได้ตำแหน่งชนะเลิศในรายการนี้เป็นสโมสรแรก
ต่อมาได้มีการเปลื่ยนแปลงรูปแบบการแข่งขัน ในปี พ.ศ. 2539 เมื่อ สมาคมฟุตบอลแห่งประเทศไทยฯ ได้มีการจัดการแข่งขัน ไทยลีก ขึ้น ทำให้มีการปรับปรุงให้เป็นการแข่งขันในรูปแบบซูเปอร์คัพ โดยเป็นการแข่งขันระหว่าง สโมสรชนะเลิศของลีก กับ สโมสรชนะเลิศ ไทยเอฟเอคัพ (ต่อมา เมื่อมีการว่างเว้นการแข่งขัน เอฟเอ คัพ ในปี 2545 จึงได้นำสโมสรรองชนะเลิศของลีกมาทำการแข่งขันแทน จนถึงปี 2552)
ต่อมาในปี 2560 ได้มีการยกเลิก การแข่งขันฟุตบอลชิงถ้วยพระราชทานประเภท ก. โดยแปรสภาพเป็นการแข่งขัน ไทยแลนด์แชมเปียนส์คัพ ซึ่งมีลักษณะคล้ายคลึงกับการแข่งขัน ถ้วย ก. เหมือนเช่นที่ผ่านมา
ประวัติ

พระบาทสมเด็จพระมงกุฎเกล้าเจ้าอยู่หัว ทรงโปรดเกล้าฯ ให้มีจัดการแข่งขันฟุตบอลระดับสโมสรครั้งแรกในประเทศ โดยมีชื่อการแข่งขันว่า การแข่งขันฟุตบอลสำหรับพระราชทานถ้วยทองของหลวง ขึ้นเมื่อปี 2458 โดยสโมสรที่เข้าร่วม ส่วนใหญ่เป็นสโมสรของทหาร ตำรวจ เสือป่า และข้าราชบริพาร
ต่อมา เมื่อมีการสถาปนา คณะฟุตบอลแห่งสยาม เมื่อวันที่ 25 เมษายน 2459 จึงทรงพระกรุณาโปรดเกล้าฯ พระราชทานถ้วยรางวัลแด่สโมสรชนะเลิศ ก็คือ ถ้วยใหญ่ และ ถ้วยน้อย ให้แก่คณะฯ เพื่อจัดการแข่งขันฟุตบอลระดับสโมสร ชิงถ้วยพระราชทานประจำปี ณ สนามเสือป่า โดยสโมสรชนะเลิศจะได้นำไปครอบครองเป็นเวลา 1 ปี โดยเริ่มต้นจัดขึ้น ในช่วงเดือนกันยายนถึงต้นเดือนพฤศจิกายนปีเดียวกัน
ประวัติ > เปลื่ยนชื่อการแข่งขัน

ต่อมา ในปี 2505 ในรัชสมัย พระบาทสมเด็จพระมหาภูมิพลอดุลยเดชมหาราช บรมนาถบพิตร สมาคมฟุตบอลแห่งประเทศไทยฯ ได้ขอพระราชทานถ้วยพระราชทานเพิ่มเติม คือ ฟุตบอลชิงถ้วยพระราชทานประเภท ค. และ ฟุตบอลชิงถ้วยพระราชทานประเภท ง. ทำให้ต้องมีการเปลี่ยนชื่อ ฟุตบอลถ้วยใหญ่ และ ฟุตบอลถ้วยน้อย เป็น ฟุตบอลชิงถ้วยพระราชทานประเภท ก. และ ฟุตบอลชิงถ้วยพระราชทานประเภท ข. โดยยึดหลักตามแบบ ฟุตบอลลีกของประเทศอังกฤษในขณะนั้น
ประวัติ > ปรับปรุงการแข่งขัน

ต่อมาในปี 2539 เมื่อ สมาคมฟุตบอลแห่งประเทศไทยฯ มีการปรับปรุงการแข่งขันฟุตบอลระดับสโมสร ให้มีความเป็นมืออาชีพ จึงได้มีการแข่งขัน ไทยแลนด์ลีก ขึ้น โดยได้ยก การแข่งขันฟุตบอลชิงถ้วยพระราชทานประเภท ก. เป็นการแข่งขันในรูปแบบซูเปอร์คัพ โดยจะนำ สโมสรชนะเลิศของลีก กับ สโมสรชนะเลิศ ไทยเอฟเอคัพ มาทำการแข่งขันแบบนัดเดียวรู้ผล ในสนามที่เป็นกลางแทน (รูปแบบเดียวกับ เอฟเอ คอมมูนิตี ชีลด์ ของอังกฤษ) จนกระทั่งในปี 2545 จึงได้มีการนำสโมสรรองชนะเลิศของลีก มาทำการแข่งขัน โดยจะจัดขึ้นก่อนหน้า การแข่งขันลีก ประมาณ 1 สัปดาห์
กระทั่งในปี 2553 ที่ได้กลับมาจัดการแข่งขัน ไทยเอฟเอคัพ จึงมีการปรับปรุงอีกครั้ง ให้เป็นการแข่งขันก่อนเปิดฤดูกาล ระหว่างสโมสรชนะเลิศ ไทยพรีเมียร์ลีก แข่งขันกับ สโมสรชนะเลิศ ไทยเอฟเอคัพ หรือถ้าหากสโมสรชนะเลิศทั้ง 2 รายการเป็นสโมสรเดียวกัน ก็จะแข่งกับสโมสรรองชนะเลิศของไทยพรีเมียร์ลีกแทน ด้านการแข่งขันฟุตบอลชิงถ้วยพระราชทานประเภท ข. , ค. และ ง. จะเป็นเป็นการแข่งขันประจำฤดูกาล ในระดับชั้นรองลงมาของ โซนกรุงเทพฯ ตามลำดับ โดยสโมสรชนะเลิศการแข่งขัน ถ้วยพระราชทานประเภท ข. จะได้เลื่อนชั้นไปแข่งขัน ลีกภูมิภาค ดิวิชั่น 2 โซนกรุงเทพฯ ในฤดูกาลถัดไป
ในปี 2559 สมาคมฯ ได้ทำการยุบการแข่งขันฟุตบอลชิงถ้วยพระราชทานประเภท ข., ค. และ ง. โดยรวมกันเป็น ลีกภูมิภาค ดิวิชั่น 3 ต่อมา ทางสมาคมฯ ได้โอน ถ้วยพระราชทานประเภท ก. ไปเป็นถ้วยสำหรับสโมสรชนะเลิศ ไทยลีก ถ้วยพระราชทานประเภท ข. เป็นถ้วยสำหรับสโมสรชนะเลิศ ดิวิชั่น 1 ถ้วยรางวัลพระราชทานประเภท ค. เป็นถ้วยสำหรับสโมสรชนะเลิศ ดิวิชั่น 2 และ ถ้วยรางวัลพระราชทานประเภท ง. เป็นถ้วยสำหรับแชมป์ ดิวิชั่น 3 ทำให้การแข่งขันฟุตบอลชิงถ้วยพระราชทาน สิ้นสุดลง แต่รูปแบบการแข่งขันยังคงเดิม แต่ได้มีการเปลี่ยนชื่อการแข่งขัน และ ถ้วยรางวัล ในนามการแข่งขัน ไทยแลนด์ แชมเปียนส์คัพ โดยเริ่มตันจัดในปี 2560 เป็นต้นไป
รายนามสโมสรชนะเลิศ

รายนามทำเนียบสโมสรชนะเลิศการแข่งขัน ฟุตบอลถ้วยใหญ่ (2459-2504) และ ฟุตบอลชิงถ้วยพระราชทานประเภท ก. (2505-2538) ในการแข่งขันฟุตบอลระดับสโมสรสูงสุดของประเทศ
รายนามสโมสรชนะเลิศ > ฟุตบอลถ้วยใหญ่ (2459-2504)

| ครั้งที่ | ประจำปี | สโมสรชนะเลิศ |
| --- | --- | --- |
| 1 | 2459 | กรมมหรสพ |
| 2 | 2460 | มหาดเล็กหลวง |
| 3 | 2461 | มหาดเล็กหลวง |
| 4 | 2462 | มหาดเล็กหลวง |
| 5 | 2463 | จุฬาลงกรณ์ฟุตบอลสโมสร |
| 6 | 2464 | โรงเรียนนายร้อยทหารบก |
| 7 | 2465 | โรงเรียนนายร้อยทหารบก |
| 8 | 2466 | โรงเรียนนายเรือ |
| 9 | 2467 | โรงเรียนนายเรือ |
ปี 2468 ไม่มีการแข่งขัน
| 10 | 2469 | กองเดินรถ |
| 11 | 2470 | กองเดินรถ |
| 12 | 2471 | สวนกุหลาบวิทยาลัย |
| 13 | 2472 | สวนกุหลาบวิทยาลัย |
| 14 | 2473 | อัสสัมชัญ |
| 15 | 2474 | ไปรษณีย์ |
ปี 2475 - 2490 ไม่มีการแข่งขัน
| 16 | 2491 | บางรัก |
| 17 | 2492 | อัสสัมชัญ |
ปี 2493 ไม่มีการแข่งขัน
| 18 | 2494 | ชายสด |
| 19 | 2495 | ทหารอากาศ |
| 20 | 2496 | ทหารอากาศ |
| 21 | 2497 | จีนแคะ |
| 22 | 2498 | สมาคมนิสิตเก่าจุฬาลงกรณ์ฯ |
| 23 | 2499 | สโมสรไหหลำแห่งประเทศไทย |
| 24 | 2500 | ทหารอากาศ |
| 25 | 2501 | ทหารอากาศ |
| 26 | 2502 | ทหารอากาศ |
| 27 | 2503 | ทหารอากาศ |
| 28 | 2504 | ทหารอากาศ |
รายนามสโมสรชนะเลิศ > ฟุตบอลชิงถ้วยพระราชทานประเภท ก. (2505-2538)

| ครั้งที่ | ปี | ทีมที่ชนะเลิศ |
| --- | --- | --- |
| 29 | 2505 | ทหารอากาศ |
| 30 | 2506 | ทหารอากาศ |
| 31 | 2507 | ธนาคารกรุงเทพ |
| 32 | 2508 | ตำรวจ |
| 33 | 2509 | ธนาคารกรุงเทพ |
| 34 | 2510 | ธนาคารกรุงเทพ - ทหารอากาศ (ชนะเลิศร่วมกัน) |
| 35 | 2511 | ตำรวจ |
| 36 | 2512 | ธนาคารกรุงเทพ |
| 37 | 2513 | การท่าเรือแห่งประเทศไทย |
| 38 | 2514 | ราชวิถี |
| 39 | 2515 | ราชประชานุเคราะห์ |
| 40 | 2516 | ราชประชานุเคราะห์ |
| 41 | 2517 | การท่าเรือแห่งประเทศไทย |
| 42 | 2518 | ราชวิถี |
| 43 | 2519 | การท่าเรือแห่งประเทศไทย |
| 44 | 2520 | ราชวิถี |
| 45 | 2521 | การท่าเรือแห่งประเทศไทย |
| 46 | 2522 | การท่าเรือแห่งประเทศไทย |
| 47 | 2523 | ราชประชา |
| 48 | 2524 | ธนาคารกรุงเทพ |
| 49 | 2525 | ราชประชา |
| 50 | 2526 | ทหารบก |
| 51 | 2527 | ธนาคารกรุงเทพ |
| 52 | 2528 | การท่าเรือแห่งประเทศไทย |
| 53 | 2529 | ธนาคารกรุงเทพ |
| 54 | 2530 | ทหารอากาศ |
| 55 | 2531 | ธนาคารกรุงไทย |
| 56 | 2532 | ธนาคารกรุงเทพ |
| 57 | 2533 | การท่าเรือแห่งประเทศไทย |
| 58 | 2534 | ธนาคารกสิกรไทย |
| 59 | 2535 | ธนาคารกสิกรไทย |
| 60 | 2536 | ธนาคารกสิกรไทย |
| 61 | 2537 | ธนาคารกรุงเทพ |
| 62 | 2538 | ธนาคารกสิกรไทย |
รายนามสโมสรชนะเลิศ > ฟุตบอลชิงถ้วยพระราชทานประเภท ก. (2539-2559)

รายนามทำเนียบสโมสรชนะเลิศการแข่งขัน ฟุตบอลชิงถ้วยพระราชทานประเภท ก. (2539-2559) ในการแข่งขันฟุตบอลระบบซูเปอร์คัพ
รายนามสโมสรชนะเลิศ > ฟุตบอลชิงถ้วยพระราชทานประเภท ก. (2539-2559) > สโมสรชนะเลิศลีก กับ สโมสรชนะเลิศ ไทยเอฟเอคัพ (2539-2542)

| ครั้งที่ | ปี | ทีมที่ชนะเลิศ | ในฐานะ | ผลการแข่งขัน | ทีมรองชนะเลิศ | ในฐานะ |
| --- | --- | --- | --- | --- | --- | --- |
| 63 | 2539 | ทหารอากาศ | แชมป์เอฟเอคัพ | 1 – 1 (ดวลจุดโทษ 5-4) | ธนาคารกรุงเทพ | แชมป์ไทยลีก |
| 64 | 2540 | สินธนา | แชมป์เอฟเอคัพ | 1 – 0 | ทหารอากาศ | แชมป์ไทยลีก |
| 65 | 2541 | สินธนา | แชมป์ไทยลีก | 1 – 1 (ดวลจุดโทษ 6-4) | ธนาคารกรุงเทพ | แชมป์เอฟเอคัพ |
| 66 | 2542 | ธนาคารกสิกรไทย | แชมป์เอฟเอคัพ | 4 – 1 | ทหารอากาศ | แชมป์ไทยลีก |
รายนามสโมสรชนะเลิศ > ฟุตบอลชิงถ้วยพระราชทานประเภท ก. (2539-2559) > สโมสรชนะเลิศลีก กับ สโมสรรองชนะเลิศลีก (2543-2551)

| ครั้งที่ | ปี | ทีมที่ชนะเลิศ |
| --- | --- | --- |
| 67 | 2543 | บีอีซี เทโรศาสน |
| 68 | 2544 | โอสถสภา |
| 69 | 2545 | ธนาคารกรุงไทย |
| 70 | 2546 | ธนาคารกรุงไทย |
| 71 | 2547/48 | พนักงานยาสูบ |
| 72 | 2549 | โอสถสภา เอ็ม-150 |
| 73 | 2550 | ชลบุรี เอฟซี |
| 74 | 2551 | ชลบุรี เอฟซี |
รายนามสโมสรชนะเลิศ > ฟุตบอลชิงถ้วยพระราชทานประเภท ก. (2539-2559) > สโมสรชนะเลิศลีก กับ สโมสรชนะเลิศ ไทยเอฟเอคัพ (2553-2559)

| ครั้งที่ | ปี | ชนะเลิศ | ผู้ทำประตู | ผล | ผู้ทำประตู | รองชนะเลิศ |
| --- | --- | --- | --- | --- | --- | --- |
| 75 | 2552 | เมืองทอง-หนองจอก ยูไนเต็ด | โคเน่ โมฮัมเหม็ด 67'   ดักโน่ เซียก้า 81' | 2 – 0 |  | การท่าเรือไทย |
| 76 | 2553 | ชลบุรี เอฟซี | สุรีย์ สุขะ 65'   เอกพันธ์ อินทเสน 85' | 2 – 1 | คริสเตียน ควาคู 88' | เมืองทอง-หนองจอก ยูไนเต็ด |
| 77 | 2555 | ชลบุรี เอฟซี | อดุลย์ หละโสะ 45'   ลูโดวิค ทาคาม 95' | 2 – 2    (จุดโทษ 4 - 3) | ธีราทร บุญมาทัน 31'   แฟร้งค์ อาเชียมปง 33' | บุรีรัมย์ ยูไนเต็ด |
| 78 | 2556 | บุรีรัมย์ ยูไนเต็ด | รัมเซส บุสโตส 5',83' | 2 – 0 |  | เอสซีจี เมืองทองฯ ยูไนเต็ด |
| 79 | 2557 | บุรีรัมย์ ยูไนเต็ด | เจย์ ซิมป์สัน 80' | 1 – 0 |  | เอสซีจี เมืองทองฯ ยูไนเต็ด |
| 80 | 2558 | บุรีรัมย์ ยูไนเต็ด | ดิโอโก หลุยส์ ซานโต 57' | 1 – 0 |  | บางกอกกล๊าส |
| 81 | 2559 | บุรีรัมย์ ยูไนเต็ด | ดิโอโก หลุยส์ ซานโต 14'   อันเดรส ตูเญซ (จุดโทษ) 65'   จักรพันธ์ แก้วพรม 83' | 3 – 1 | อดิศักดิ์ ไกรษร 78' | เอสซีจี เมืองทองฯ ยูไนเต็ด |
ดูเพิ่ม

คิงส์คัพ
ควีนส์คัพ
ฟุตบอลชิงถ้วยพระราชทานประเภท ข.
ฟุตบอลชิงถ้วยพระราชทานประเภท ค.
ฟุตบอลชิงถ้วยพระราชทานประเภท ง.
ไทยแลนด์แชมเปียนส์คัพ
| ด ค กไทยแลนด์แชมเปียนส์คัพ |
| --- | --- |
สมัยฟุตบอลชิงถ้วยพระราชทานประเภท ก.:  2539  2540  2541  2542  2543  2544  2545  2546  2547/48  2549  2550  2551  2552  2553  2555  2556  2557  2558  2559 
สมัยไทยแลนด์แชมเปียนส์คัพ:  2560  2561  2562  2563  2564  2565  2566  2567
พ.ศ. 2564

ตามเข็มนาฬิกาจากบนซ้าย: มีการปล่อยกล้องโทรทรรศน์อวกาศเจมส์ เวบบ์ขึ้นฟ้า; ผู้ประท้วงที่ย่างกุ้ง ประเทศพม่า หลังรัฐประหาร; การอารยะขัดขืนต่อรัฐประหารในประเทศซูดาน; ผู้สนับสนุนอดีตประธานาธิบดีสหรัฐ ดอนัลด์ ทรัมป์ บุกเข้าอาคารรัฐสภาสหรัฐเพื่อคว่ำการเลือกตั้งประธานาธิบดีสหรัฐ พ.ศ. 2563 ที่ล้มเหลว; เรือคอนเทนเนอร์ เอเวอร์กิฟเวน ติดกับในคลองสุเอซ ปิดกั้นการขนส่งระหว่างประเทศเป็นเวลา 6 วัน; โอลิมปิกฤดูร้อน 2020 จัดขึ้นที่โตเกียว ประเทศญี่ปุ่น; เฮลิคอปเตอร์ อินเจนูอิตี หลังปล่อยออกจากยานเพอร์เซอเวียแรนซ์บนพื้นดาวอังคาร;นักรบตอลิบานบนฮัมวีที่ยึดมาได้ในคาบูลหลังการยึดกรุงคาบูล ณ จุดสิ้นสุดของสงครามในอัฟกานิสถาน
| --- | --- |
ศตวรรษ::  20  21  22
ปี::  2561  2562  2563  2564  2565  2566  2567
| --- | --- |
ปฏิทินสุริยคติไทย: 2564
ปฏิทินกริกอเรียน: 2021 MMXXI
Ab urbe condita: 2774
ปฏิทินอาร์มีเนีย: 1470 ԹՎ ՌՆՀ
ปฏิทินอัสซีเรีย: 6771
ปฏิทินบาไฮ: 177–178
ปฏิทินเบงกอล: 1428
ปฏิทินเบอร์เบอร์: 2971
ปีในรัชกาลอังกฤษ: 69 Eliz. 2 – 70 Eliz. 2
พุทธศักราช: 2565
ปฏิทินพม่า: 1383
ปฏิทินไบแซนไทน์: 7529–7530
ปฏิทินจีน: 庚子年 (ชวดธาตุโลหะ) 4717 หรือ 4657     — ถึง — 辛丑年 (ฉลูธาตุโลหะ) 4718 หรือ 4658
ปฏิทินคอปติก: 1737–1738
ปฏิทินดิสคอร์เดีย: 3187
ปฏิทินเอธิโอเปีย: 2013–2014
ปฏิทินฮีบรู: 5781–5782
ปฏิทินฮินดู: 
 - วิกรมสมวัต: 2077–2078
 - ศกสมวัต: 1943–1944
 - กลียุค: 5122–5123
ปฏิทินโฮโลซีน: 12021
ปฏิทินอิกโบ: 1021–1022
ปฏิทินอิหร่าน: 1399–1400
ปฏิทินอิสลาม: 1442–1443
ปฏิทินญี่ปุ่น: ศักราชเรวะ 3 (令和３年)
ปฏิทินจูเช: 110
ปฏิทินจูเลียน: กริกอเรียนลบ 13 วัน
ปฏิทินเกาหลี: 4354
ปฏิทินหมินกั๋ว: ROC 110 民國110年
เวลายูนิกซ์: 1609459200–1640995199
กล่องนี้:  ดู คุย แก้
พุทธศักราช 2564 ตรงกับปีคริสต์ศักราช 2021 เป็นปีปกติสุรทินที่วันแรกเป็นวันศุกร์ตามปฏิทินกริกอเรียน และเป็น
ปีฉลู ตรีศก จุลศักราช 1383 (วันที่ 16 เมษายน เป็นวันเถลิงศก)
ปีที่ 2 ของคริสต์ทศวรรษ 2020, ปีที่ 21 ของคริสต์ศตวรรษที่ 21 และปีที่ 21 ของคริสต์สหัสวรรษที่ 3
ปีแห่งสันติภาพและความเชื่อใจสากล ปีแห่งเศรษฐกิจสร้างสรรค์สำหรับการพัฒนาแบบยั่งยืนสากล ปีแห่งผลไม้และผักสากล และ ปีแห่งการขจัดการใช้แรงงานเด็ก ประกาศโดยสหประชาชาติ
ผู้นำประเทศไทย

บทความหลัก: รายชื่อผู้นำประเทศ พ.ศ. 2564
พระมหากษัตริย์: พระบาทสมเด็จพระวชิรเกล้าเจ้าอยู่หัว (13 ตุลาคม พ.ศ. 2559 – ปัจจุบัน)
นายกรัฐมนตรี: พลเอก ประยุทธ์ จันทร์โอชา (24 สิงหาคม พ.ศ. 2557 – 22 สิงหาคม พ.ศ. 2566)
เหตุการณ์ > มกราคม

1 มกราคม
เขตการค้าเสรีทวีปแอฟริกามีผลใช้บังคับ
ประเทศคิวบายกเลิกสกุลเงินเปโซคิวบาแบบแปลงสภาพได้ (CUC) และใช้สกุลเปโซคิวบา (CUP) เป็นสกุลเงินแห่งชาติเพียงสกุลเดียว
4 มกราคม
ศาลสหราชอาณาจักรคัดค้านการส่งจูเลียน อาสซานจ์ ในฐานะผู้ร้ายข้ามแดนให้แก่สหรัฐ ขณะที่ประเทศเม็กซิโกเสนอสถานะผู้ลี้ภัยทางการเมืองให้แก่อาสซานจ์
ประเทศซาอุดีอาระเบียและประเทศกาตาร์เปิดพรมแดนทางอากาศและทะเลอีกครั้ง หลังเกิดกรณีพิพาทเมื่อปี พ.ศ. 2560
การระบาดทั่วของโควิด-19: จำนวนรวมผู้ป่วยโควิด-19 ทั่วโลกเกิน 85 ล้านคน ขณะที่สหราชอาณาจักรปิดเมืองเป็นครั้งที่ 3 เนื่องจากพบการระบาดของเชื้อโควิด-19 สายพันธุ์บี117
6 มกราคม
กลุ่มผู้ชุมนุมฝ่ายสนับสนุนดอนัลด์ ทรัมป์ บุกเข้าอาคารรัฐสภาสหรัฐเพื่อยับยั้งการรับรองผลการเลือกตั้งประธานาธิบดีสหรัฐเมื่อปี พ.ศ. 2563 มีผู้เสียชีวิตทั้งฝ่ายตำรวจและผู้ชุมนุมรวม 5 คน
การประท้วงในฮ่องกง พ.ศ. 2562–2563: กองกำลังตำรวจฮ่องกงใช้กฎหมายความมั่นคงแห่งชาติจับกุมนักเคลื่อนไหวฝ่ายประชาธิปไตย 53 คน
10 มกราคม – คิม จ็อง-อึน ได้รับเลือกตั้งเป็นเลขาธิการพรรคแรงงานเกาหลีต่อจากคิม จ็อง-อิล ผู้เป็นบิดาที่ถึงแก่กรรมเมื่อปี พ.ศ. 2554
13 มกราคม – สภาผู้แทนราษฎรสหรัฐมีมติฟ้องขับดอนัลด์ ทรัมป์ ออกจากตำแหน่งประธานาธิบดี ข้อหาปลุกปั่นให้ขัดขืนอำนาจปกครองจนเกิดเหตุการณ์ชุมนุมบุกอาคารรัฐสภา ทำให้ทรัมป์เป็นประธานาธิบดีสหรัฐคนแรกในประวัติศาสตร์ที่ถูกฟ้องให้ขับออกจากตำแหน่งสองครั้ง
15 มกราคม
มาร์ก รึตเตอ นายกรัฐมนตรีเนเธอร์แลนด์ นำคณะรัฐบาลทูลเกล้าฯ ถวายหนังสือลาออกต่อสมเด็จพระราชาธิบดีวิลเลิม-อเล็กซานเดอร์ เพื่อรับผิดชอบต่อการบริหารเงินอุดหนุนดูแลเด็กที่ผิดพลาด จนเป็นผลให้หลายพันครอบครัวประสบปัญหาทางการเงิน
การระบาดทั่วของโควิด-19: จำนวนรวมผู้เสียชีวิตจากโควิด-19 ทั่วโลกเกิน 2 ล้านคน
20 มกราคม – โจ ไบเดินเข้าพิธีสาบานตนรับตำแหน่งประธานาธิบดีสหรัฐคนที่ 46
24 มกราคม – การเลือกตั้งประธานาธิบดีโปรตุเกส พ.ศ. 2564: มาร์แซลู รึเบลู ดึ โซซา ได้รับเลือกเป็นประธานาธิบดีโปรตุเกสสมัยที่สอง
25 มกราคม – การระบาดทั่วของโควิด-19: จำนวนรวมผู้ป่วยโควิด-19 ทั่วโลกเกิน 100 ล้านคน
31 มกราคม – เหงียน ฟู้ จ่อง ได้รับเลือกเป็นเลขาธิการพรรคคอมมิวนิสต์เวียดนามสมัยที่สาม
เหตุการณ์ > กุมภาพันธ์

1 กุมภาพันธ์ – รัฐประหารในประเทศเมียนมา พ.ศ. 2564: กองทัพพม่ายึดอำนาจการปกครองจากอองซานซูจี ที่ปรึกษาแห่งรัฐ และวี่น-มหยิ่น ประธานาธิบดี
9 กุมภาพันธ์
การระบาดทั่วของโควิด-19: คณะสอบสวนโรคขององค์การอนามัยโลก–จีนสรุปผลการศึกษาที่มาการระบาดของโรค ผู้เชี่ยวชาญรายงานว่าการรั่วไหลจากห้องปฏิบัติการในเมืองอู่ฮั่นนั้น "ไม่น่าเป็นไปได้อย่างยิ่ง" และมีความเป็นไปได้ว่าเชื้อมาจากแหล่งธรรมชาติคือค้างคาว
ยานอวกาศ โฮป ของสหรัฐอาหรับเอมิเรตส์ กลายเป็นภารกิจอวกาศแรกของชาติอาหรับที่ประสบความสำเร็จในการเข้าสู่วงโคจรรอบดาวอังคาร
18 กุมภาพันธ์ – เพอร์ซิเวียรันซ์ ยานสำรวจอวกาศในภารกิจ มาร์ส 2020 ของนาซาลงจอดที่แอ่งเยเซอโรบนดาวอังคาร หลังเดินทาง 7 เดือน
19 กุมภาพันธ์ – สหรัฐกลับเข้าร่วมความตกลงปารีส หลังถอนตัวในเดือนพฤศจิกายน พ.ศ. 2563
24 กุมภาพันธ์ – การระบาดทั่วของโควิด-19: กานาเป็นประเทศแรกที่ได้รับวัคซีนผ่านโคแวกซ์ โครงการริเริ่มซึ่งมุ่งให้ทั่วโลกสามารถเข้าถึงวัคซีนโควิด-19 ได้อย่างเสมอภาค
25 กุมภาพันธ์ – การระบาดทั่วของโควิด-19: จำนวนรวมผู้เสียชีวิตจากโควิด-19 ทั่วโลกเกิน 2.5 ล้านคน
เหตุการณ์ > มีนาคม

5 มีนาคม – การระบาดทั่วของโควิด-19: มอลโดวาเป็นประเทศแรกในยุโรปที่ได้รับวัคซีนผ่านโคแวกซ์
23 มีนาคม – เรือบรรทุกตู้คอนเทนเนอร์ เอเวอร์กิฟเวน เกยตื้นและกีดขวางคลองสุเอซ ก่อนที่จะกลับมาลอยลำได้ในวันที่ 29 มีนาคม
1 มีนาคม วันเกิดน้องโอที
เหตุการณ์ > เมษายน

17 เมษายน – การระบาดทั่วของโควิด-19: จำนวนรวมผู้เสียชีวิตจากโควิด-19 ทั่วโลกเกิน 3 ล้านคน
17 เมษายน – พระราชพิธีพระศพเจ้าชายฟิลิป ดยุกแห่งเอดินบะระ ณ โบสถ์น้อยเซนต์จอร์จ ปราสาทวินด์เซอร์
18 เมษายน – สโมสรฟุตบอล 12 สโมสรตกลงเข้าร่วมเดอะซูเปอร์ลีก ก่อให้เกิดเสียงประณามอย่างกว้างขวาง สองวันต่อมาสโมสรฟุตบอล 6 สโมสรจากพรีเมียร์ลีกที่เข้าร่วมประกาศถอนตัวหลังถูกประท้วงอย่างหนัก
19 เมษายน – ราอุล กัสโตรลาออกจากตำแหน่งเลขาธิการใหญ่ของพรรคคอมมิวนิสต์คิวบา สิ้นสุดการปกครองคิวบานานกว่า 62 ปีโดยพี่น้องกัสโตร
21 เมษายน – เกิดเหตุถังออกซิเจนรั่วในโรงพยาบาลซากีร์ ฮุสเซนในเมืองนาศิก รัฐมหาราษฏระ ประเทศอินเดีย ทำให้มีผู้เสียชีวิต 24 ราย
24 เมษายน
กองทัพเรืออินโดนีเซียรายงานพบ กาเอร์อี นังกาลา (402) เรือดำน้ำที่สูญหายพร้อมลูกเรือ 53 คน ซึ่งเสียชีวิตทั้งหมด
การระบาดทั่วของโควิด-19: จำนวนรวมการให้วัคซีนโควิด-19 ทั่วโลกเกิน 1 พันล้านโดส
28 เมษายน – ความขัดแย้งคีร์กีซสถาน–ทาจิกิสถาน พ.ศ. 2564: กองทัพคีร์กีซสถานปะทะกับกองทัพทาจิกิสถานเหนือพื้นที่พิพาททางตะวันตกเฉียงใต้ของประเทศคีร์กีซสถาน ทำให้มีผู้เสียชีวิตอย่างน้อย 55 คน และผู้พลัดถิ่นกว่า 40,000 คน
29 เมษายน – การระบาดทั่วของโควิด-19: จำนวนรวมผู้ป่วยโควิด-19 ทั่วโลกเกิน 150 ล้านคน
30 เมษายน – เหตุเหยียบกันเสียชีวิตในเมรอน พ.ศ. 2564: เกิดเหตุเหยียบกันเสียชีวิตขณะศาสนิกชนชาวยิวจาริกแสวงบุญไปยังภูเขาเมรอนระหว่างเทศกาลแลกบาโอเมร์ในประเทศอิสราเอล ทำให้มีผู้เสียชีวิต 45 คน บาดเจ็บกว่า 150 คน
เหตุการณ์ > พฤษภาคม

6 พฤษภาคม – วิกฤตการณ์อิสราเอล–ปาเลสไตน์ พ.ศ. 2564: ตำรวจอิสราเอลปะทะกับผู้ประท้วงชาวปาเลสไตน์ที่รวมตัวประท้วงกระบวนการทางศาลอิสราเอลซึ่งกำลังตัดสินขับไล่ครอบครัวชาวปาเลสไตน์ 6 ครอบครัวออกไปจากย่านอัชชัยค์ญัรรอห์ในเยรูซาเลมตะวันออก การประท้วงยกระดับเป็นการโจมตีอิสราเอลด้วยจรวดโดยกลุ่มฮะมาสและญิฮาดอิสลามปาเลสไตน์ และการโจมตีกลับทางอากาศของกองกำลังป้องกันอิสราเอล อิสราเอลและฮะมาสตกลงหยุดยิงในวันที่ 21 พฤษภาคม
29 พฤษภาคม – สโมสรฟุตบอลเชลซีชนะสโมสรฟุตบอลแมนเชสเตอร์ซิตี 1–0 ในยูฟ่าแชมเปียนส์ลีก นัดชิงชนะเลิศ 2021 ทำให้เชลซีกลายเป็นทีมชนะเลิศยูฟ่าแชมเปียนส์ลีกสมัยที่สอง
เหตุการณ์ > มิถุนายน

10 มิถุนายน – สุริยุปราคาวงแหวน มองเห็นได้ทางตะวันออกเฉียงเหนือของทวีปอเมริกาเหนือ ใกล้ขั้วโลกเหนือ และตะวันออกเฉียงเหนือของรัสเซีย
11 มิถุนายน – 11 กรกฎาคม – ฟุตบอลชิงแชมป์แห่งชาติยุโรป 2020 ถูกจัดขึ้น หลังเลื่อนจากกำหนดการเดิมเมื่อปีก่อน เนื่องจากการระบาดทั่วของโควิด-19 อิตาลีชนะอังกฤษในการดวลลูกโทษ 3–2 ในรอบชิงชนะเลิศ ทำให้อิตาลีกลายเป็นทีมชนะเลิศฟุตบอลชิงแชมป์แห่งชาติยุโรปสมัยที่สอง
11 มิถุนายน – 13 มิถุนายน – การประชุมสุดยอดกลุ่ม 7 ครั้งที่ 47: ผู้นำกลุ่ม 7 ร่วมหารือในหัวข้อการระบาดทั่วของโควิด-19 ภาวะโลกร้อน และการภาษีอากรนิติบุคคลของบริษัทข้ามชาติในคอร์นวอลล์ สหราชอาณาจักร
13 มิถุนายน – 10 กรกฎาคม – โกปาอาเมริกา 2021 ถูกจัดขึ้น หลังเลื่อนจากกำหนดการเดิมวันที่ 12 มิถุนายน – 12 กรกฎาคม พ.ศ. 2563 เนื่องจากการระบาดทั่วของโควิด-19 อาร์เจนตินาชนะบราซิล 1–0 ในรอบชิงชนะเลิศ ทำให้อาร์เจนตินากลายเป็นทีมชนะเลิศโกปาอาเมริกาสมัยที่สิบห้า
17 มิถุนายน – องค์การบริหารอวกาศแห่งชาติจีนส่งนักบินอวกาศกลุ่มแรก 3 คนขึ้นไปประจำยังสถานีอวกาศเทียนกง ซึ่งเป็นสถานีอวกาศแรกของประเทศ
18 มิถุนายน – การระบาดทั่วของโควิด-19: จำนวนรวมผู้เสียชีวิตจากโควิด-19 ทั่วโลกเกิน 4 ล้านคน
20 มิถุนายน – การระบาดทั่วของโควิด-19: บราซิลกลายเป็นประเทศที่สองถัดจากสหรัฐ ที่มีจำนวนผู้เสียชีวิตจากโควิด-19 เกิน 5 แสนคน
24 มิถุนายน – เกิดเหตุอาคารชุดริมชายหาดในเมืองเซิร์ฟไซด์ รัฐฟลอริดา สหรัฐ พังถล่มลงมาบางส่วน ส่งผลให้มีผู้เสียชีวิต 4 คน และมีผู้บาดเจ็บหรือเข้ารับการรักษาในโรงพยาบาลอีก 11 คน
28 มิถุนายน – ความขัดแย้งตึกรัย: กำลังป้องกันตึกรัยยึดเมืองเมเคลเล เมืองหลวงของภูมิภาคตึกรัย ไม่นานหลังรัฐบาลเอธิโอเปียประกาศหยุดยิง
29 มิถุนายน – การระบาดทั่วของโควิด-19: จำนวนรวมการให้วัคซีนโควิด-19 ทั่วโลกเกิน 3 พันล้านโดส